**Manuel Dias** den eldre (kinesisk: 李瑪诺, *Lǐ Mǎnuò*, *Li Ma'nuo* født i 1560 i Alpalhão nær Portalegre i Portugal, død 28. november 1639 i Macao i Kina var katolsk misjonær tilknyttet jesuittordenen. 

De portugisiske og spanske jesuitter skjelnet ham med en samtidig navnebror som også virket i Kina med å skrive *Manuel Dias Sénior'*, skrivemåten *Emmanuele Dias* forekommer også.

Liv og virke
------------

### Bakgrunn

Manuel Dias sluttet seg til jesuittordenen 30. desember 1575 i Évora, der han senere fullførte sine studier i filosofi.

### Til Goa i India

Han seilte ut til Østen i april 1585 med skipet *Santiago* til Goa, som følgesvenn med den fremtidige biskop i Japan, Pedro Martins (1541-1598), og opplevde et skipbrudd på veien på kysten utenfor Sofala, og ankom Goa i 1586. Der ble han senest i 1587 presteviet.

Han samarbeidet med Alberto Laerzio (1557-1639), jesuittenes rektor og novisemester, for sine kandidater der, og Alessandro Valignano (1539-1606) vurdete å la ham etterfølge pater Laerzio - men det ble det ikke noe av. I stedet var han i misjonskatalogen 1588 opphørt som superior av Taná og Bandorá, og i samme dokument fremgår at han hadde fullført sine studier.

### Tur-retur Macao

Han ble etter en tid i India bestemt for misjonene i Japan, og sendt ut til Macao tidlig 1593, og ankom muligens i august. Men oppholdet ble kortvarig, og han ledaget pater Valignano tilbake til Goa i 1594. 

### Macao - kinamisjonene

I april 1596 ble han igjen sendt til Macao, denne gangen med virke i Kina for øye. Sammen med Valignano, Diego de Pantoja (1541-1618) og Niccolò Longobardo (1565-1654) ankom han 20. juli 1597. 

Den 4. august ble rektor for kollegiet der. Hans forgjenger, pater Duarte de Sande, anså ham som vel egnet for oppgaven. Han innehadde embedet til 1601, og ble avløst av pater Valentim Carvalho (1559-1630), en prest han var sterkt og uforsonlig uenig med. 

Før utgangen av 1601 la han ut på en visitas inne i Ming-Kina. Den 9. august 1602 kom han til Beijing til kommuniteten ledet av pater Matteo Ricci, der han imidlertid kun kunne oppholde seg i to måneder. Så dro han sør til Macao igjen, og fra 1603 til 1609 var han superior for misjonene i Sør-Kina (Shaozhou, Nanchang og Nanjing ;dette ansvaret kunne ikke pater Ricci ivareta ettersom han ikke hadde anledning til å forlate Beijing der han pleiet arbeidet i og rundt keiserhoffet. 

### Nanchang

Fra 1604 residerte han i Nanchang, der det var en kristenforfølgelse fra august 1607 til oktober 1609. 

### Macao

Han var igjen rektor i Macao fra desember 1611 til april 1615. Han var ved to anledninger visitator av jesuittmisjonene, og reiste da rundt til alle misjonsstasjonene i landet (fra 1622, og april 1635 – oktober 1639 – da han også besøkte misjoner utenfor Kina).

Se også
-------

* Liste over kinamisjonærer tilhørende jesuittordenen

Referanser
----------

1. ↑  Catalogue of the Indian Province [Goa], 31/12/1588, *DI*, s. 190
2. ↑  *Manuel Dias Júnior*, født i Castelo Branco (1574-1659)
3. ↑  *Acabó lost estudios, bachiller en artes por Évora*, Catalogue of the Indian Province [Goa], 31/12/1588, *DI*, s. 190
4. ↑  *Persona tam apta y suficente*, Duarte i brev til generalsuperioren, 12/9/1597, ARSI, Jap.Sin. 13 I, fl. 98.

Litteratur
----------

* Isabel Pina: *Manuel Dias / Li Manuo 李瑪诺*, i BPJX, 2007, 15, 79-94.
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |